بو گون آوروپا لیگینده 1/16 فینال مرحله‌سی‌نین جاواب اویون‌لارینا ایستارت وئریله‌جک.
قارشیلاشما‌لار 2 گونو احاته ائده‌جک. ایلک اویون گونونده 3 گؤروش کئچیریله‌جک.
تورکیه‌نین "فنرباخچا" تیمی اؤز مئیدانیندا "کراسنودار"ی قبول ائده‌جک. سفرده روسیا کلوبونا 0:1 حسابی ایله اودوزان ایستانبول تمثیلچی‌سی اؤز طرفدارلاری اؤنونده غلبه قازانماغا و مرحله آدلاماغا چالیشا‌جاق.
پاوک سفرده "شالکه" ایله قارشی‌لاشا‌جاق. اؤز مئیدانیندا آلمان‌لارا 3 جاواب‌سیز قوللا اودوزان یونانیستان کلوبونون مرحله کئچمک شانسی آزدیر.
دیگر اویوندا ایسه "منچستر یونایتد" " سنت اتین"ین قوناغی اولا‌جاق. فرانسا تمثیلچی‌سی سفردکی مغلوبیتین (0:3) عوضینی چیخماغا چالیشا‌جاق.
قئید ائدک کی، مرحله‌نین دیگر اویون‌لاری صاباح کئچیریله‌جک.
22 فوریه
آوروپا لیگی
1/16 فینال مرحله‌سی، جاواب اویون‌لاری
"فنرباخچا" (تورکیه) – "کراسنودار" (روسیا)
ایلک اویون – 1:0
"شالکه" (آلمانیا) – پاوک (یونانیستان)
ایلک اویون – 0:3
"سنت اتین" (فرانسا) – "منچستر یونایتد" (اینگیلتره)
